ברתה לאמה פייכט

ברתה לאמה פייכט (באנגלית: Bertha Lamme Feicht; 16 בדצמבר 1869 - 20 בנובמבר 1943) הייתה מהנדסת אמריקאית. בשנת 1893 הפכה לאישה הראשונה שקיבלה תואר בהנדסה מאוניברסיטת המדינה של אוהיו<ref name=":0"></ref>. לאמה פייכט כיום נחשבת לאישה האמריקאית הראשונה שסיימה לימודים גבוהים בתחומי הנדסה פרט להנדסה אזרחית<ref name=":1"></ref>.

== ראשית חיים והשכלה ==
ברתה לאמה פייכט נולדה ב-16 בדצמבר 1869 בחווה המשפחתית באוהיו<ref name=":1" />. כילדה, אחיה הגדול בנימין והיא נהגו לבנות לעצמם צעצועים<ref name=":2"></ref>.

אחיה סיים תואר בהנדסה מכנית באוניברסיטת המדינה של אוהיו, ובעקבותיו לאחר שסיימה את בית הספר התיכון לאמה פייכט נרשמה לאותם הלימודים בהנדסה מכנית באוהיו<ref name=":1" />. היא סיימה את הלימודים בשנת 1893 עם תואר בהנדסה מכנית והתמחות בחשמל<ref name=":0" /> אחיה שכבר סיים את לימודיו התחיל לעבוד בחברת וסטינגהאוס אלקטריק<ref name=":1" />- תאגיד אמריקאי גדול שהיה יצרן מוביל של ציוד חשמלי <ref></ref>. דרך קשר זה היא בחרה לכתוב את התזה שלה בנושא "ניתוח בדיקות גנרטורים של חברת וסטינגהאוס אלקטריק ברכבות"<ref name=":1" />.

== קריירה ==
לאחר שסיימה את לימודיה, היא הגיעה לעבוד בחברת וסטינגהאוס אלקטריק כמהנדסת האישה הראשונה במקום, כאשר אחיה כבר היה שם מהנדס בכיר<ref name=":2" />. יחד הם עבדו בקבוצת העיצוב שביצעה מחקרים מקדימים בהעברת חשמל<ref name=":2" />.

בשנתיים הראשונות לעבודתה היא פעלה במרכז העיר פיטסבורג בסמטאות גאריסון, ובמשך עשר השנים הבאות היא עברה לפעול בעבודות במזרח פיטסבורג<ref name=":1" />. בתקופת עבודתה בחברה קרו כמה מהישגיה הגדולים ביותר של וסטינגהאוס אלקטריק, כגון השימוש בחשמל על מנת להדליק תערוכה קולומביאנית עולמית שהתקיימה בשיקגו בשנת 1893<ref name=":1" />.

היא עבדה שם עד שהיא התחתנה בשנת 1905 עם עמיתה ללימודים לשעבר והמפקח שלה בעבודה ראסל ס. פייכט, ואז פרשה מהחברה<ref name=":1" />. הקריירה המקצועית הרשמית שלה הסתיימה כאן, אך רבים חושדים שהיא המשיכה לעסוק בתחום מאחורי הקלעים דרך אחיה ובן זוגה<ref name=":2" />.

== חיים אישיים ==
לאחר הנישואים היא ילדה בשנת 1910 בת יחידה, פלורנס, שהלכה בדרך המדעית של הוריה ובעקבות אהבתה למתמטיקה ומדע היא הפכה בבגרותה לפיזיקאית בשירות ממשלת ארצות הברית<ref name=":1" />.

לאמה פייכט נפטרה בפיטסבורג ב-20 בנובמבר 1943, ונקברה בבית העלמין ”Homewood", לימים לצד בן זוגה שנפטר בשנת 1949<ref></ref>.

== מורשת ==
בעיתון , עיתון מוביל בפיטסבורג בשנים 1880–1923 <ref></ref> כתבו עליה בשנת 1907- "עבודותיה של לאמה בעיצוב דינמו ומנועים ביססה את המוניטין שלה אפילו בתוך החממה של חשמלאים וממציאים מחוננים" <ref></ref>.

חלק מחפציה האישיים, הכוללים סרגל חישוב, סרגל T, תעודת הגמר שלה וחפצים נוספים נמצאים כיום במרכז להיסטוריה של היינץ (Heinz History Center) בפיטסבורג, כחלק מתערוכת "פיטסבורג: מסורת של חדשנות"<ref name=":1" />.

כדי להוקיר את ברטה לאמה פייכט על היותה המהנדסת האישה הראשונה בווסטינהאוס, קרן ההשכלה של החברה (Westinghouse Educational Foundation) בשיתוף עם יצרו מלגה על שמה בשנת 1973, המוענקת מדי שנה לסטודנטית שנה ראשונה הלומדת הנדסת חשמל<ref name=":2" />.

נוסף על כך, במחלקת לימודי ההנדסה באוניברסיטת אוהיו מחולקת מדי שנה מדליה שמוענקת מהאוניברסיטה לסטודנטים בעלי הישיגים ראויים לשבח בהנדסה על-שמה של לאמה-פייכט.

==קישורים חיצוניים==

== הערות שוליים ==

קטגוריה:מהנדסי חשמל אמריקאים
קטגוריה:בוגרות אוניברסיטת המדינה של אוהיו
קטגוריה:בוגרי אוניברסיטת המדינה של אוהיו
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1943
קטגוריה:אמריקאים שנפטרו ב-1943